CELEX: 62008CN0036
Language: lv
Date: 2008-01-31 00:00:00
Title: Lieta C-36/08: Prasība, kas celta 2008. gada 31. janvārī — Eiropas Kopienu Komisija/Grieķijas Republika

12.4.2008   
            
            
               LV
            
            
               Eiropas Savienības Oficiālais Vēstnesis
            
            
               C 92/16
            
         Prasība, kas celta 2008. gada 31. janvārī — Eiropas Kopienu Komisija/Grieķijas Republika
   (Lieta C-36/08)
   (2008/C 92/29)
   Tiesvedības valoda — grieķu
   Lietas dalībnieki
   
      Prasītāja: Eiropas Kopienu Komisija (pārstāvji — G. Zavvos un H. Støvlbæk)
   
      Atbildētāja: Grieķijas Republika
   Prasītājas prasījumi:
   
               —
            
            
               atzīt, ka, pieņemot un paturot spēkā tādas Likuma 3209/03 29. panta 1. un 2. punkta normas (Valdības vēstnesis 304A), kas nav atbilstošas Direktīvas 93/16/EEK (1) 30., 31. un 36. pantam, un neatsaucot diplomus, kas izsniegti, neievērojot iepriekš minētajā direktīvā noteiktos nosacījumus, Grieķijas Republika nav izpildījusi pienākumus, ko tai uzliek minētās direktīvas 30., 31. un 36. pants;
            
         
               —
            
            
               piespriest Grieķijas Republikai atlīdzināt tiesāšanās izdevumus.
            
         Pamati un galvenie argumenti
   Komisija uzskata, ka Likuma 3209/03 29. panta 1. un 2. punktā minētajiem ārstiem ir iegūtās tiesības Padomes Direktīvas 93/16/EEK 36. panta nozīmē, tāpēc tie drīkst veikt profesionālo darbību kā ārsti atbilstoši valsts sociālās apdrošināšanas kārtībai un viņiem ir izsniegta apliecība, kas apliecina to iegūtās tiesības. Tomēr ģimenes ārsta specialitātes piešķiršana, ja ieinteresētā persona nav pabeigusi īpašu apmācību šajā sakarā, ir pretrunā Direktīvas 30. un 31. pantam. Līdz ar to, Grieķijas iestādēm ir pienākums atsaukt diplomus, ko tās ir izsniegušas, neievērojot direktīvas papildu nosacījumus.
   
      (1)  OV L 165, 7.7.1993., 1. lpp.